บลจ.กสิกรไทยรับกระแสหุ้นกู้ขายกองทุนเพิ่ม
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — บลจ.กสิกรไทย ขานรับกระแสกองทุนหุ้นกู้ ส่งกองทุนใหม่ขายเพิ่มลงทุน 3 ปี 2 เดือน รับสูงกว่า 2.24% 
น.ส.ยุพาวดี ตู้จินดา ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า หลังจากบริษัทได้เสนอขายกองทุนเปิดเค ตราสารหนี้ 39 เดือน (KFI39MA) เน้นลงทุนในตราสารหนี้เอกชนและรัฐวิสาหกิจ อายุโครงการประมาณ 3 ปี 3 เดือน เมื่อวันที่ 1825 ก.พ. ที่ผ่านมา สามารถระดมทุนได้ถึง 4,027.37 ล้านบาท 
บริษัทจึงเตรียมเปิดขายกองทุนตราสารหนี้เอกชนกองทุนใหม่คือ กองทุนเปิดเค ตราสารหนี้ 38 เดือน เอ (KFI38MA) อายุโครงการประมาณ 3 ปี 2 เดือน ขนาด 4,000 ล้านบาท เปิดขายวันที่ 512 มี.ค. นี้ 
“จากกระแสตอบรับที่ดี บริษัทจึงยังให้ความสำคัญกับการคัดเลือกตราสารหนี้เอกชนในประเทศที่มีอันดับความน่าเชื่อถือระดับ Investment Grade และมีโอกาสให้ผลตอบแทนที่น่าสนใจ”
สำหรับตราสารที่กองทุนเปิดเค ตราสารหนี้ 38 เดือน เอ คาดว่าเบื้องต้นจะลงทุนในหุ้นกู้ของบริษัทในกลุ่มธุรกิจขนส่งและคมนาคม พัฒนาอสังหาริมทรัพย์ ธนาคารพาณิชย์ รวมถึงกลุ่มสื่อและสิ่งพิมพ์ เช่น หุ้นกู้ของบริษัท ทางด่วนกรุงเทพ บริษัท ควอลิตี้ เฮ้าส์ บริษัท เมเจอร์ ซีนีเพล็กซ์ บริษัท เกียรตินาคิน และบริษัท บัตรกรุงไทย ซึ่งได้รับการจัดอันดับความน่าเชื่อถือระยะยาวของผู้ออกตราสาร โดย ทริส เรทติ้ง ที่ A / A / A / A และ BBB+ ตามลำดับ 
ด้านผลตอบแทนของกองทุนมีโอกาสได้รับสูงกว่าการลงทุนในพันธบัตรรัฐบาลอายุประมาณ 3 ปี ซึ่ง ณ วันที่ 26 ก.พ. 2553 ให้ผลตอบแทนหลังหักภาษี อยู่ที่ประมาณ 2.24% ขณะที่เงินฝากประจำ 3 ปี ก่อนหักภาษีอยู่ที่ประมาณ 1.49% เท่านั้น